recursal/SuperWikiNEXT-32B huggingface dataset:
**তৌহিদুল ইসলাম গার্লস হাই স্কুল এবং সিক্সথ ফর্ম কলেজ** (**টিআইএইচএস**) ইংল্যান্ডের ল্যাঙ্কাশায়ার কাউন্টির ব্ল্যাকবার্নের বেয়ার্ডউড অবস্থিত মেয়েদের একটি মাধ্যমিক বিদ্যালয়। এটি দাতব্য সংস্থা তৌহিদুল ইসলাম ফেইথ, এডুকেশন অ্যান্ড কমিউনিটি ট্রাস্ট দ্বারা প্রতিষ্ঠিত হয়েছিল (বর্তমানে স্টার একাডেমি নামে পরিচিত)। এটি দাতব্য সংস্থার প্রধান স্কুল।

ইতিহাস
------

১৯৮৪ সালের সেপ্টেম্বরে ছয় জন শিক্ষক এবং ৯৬ জন শিক্ষার্থী নিয়ে স্কুলটি একটি স্বতন্ত্র বিদ্যালয় হিসাবে চালু হয়েছিল। বিদ্যালয়টি জানিয়েছিল যে তখন এর প্রথম ভবনটি "খুব পুরানো" ছিল।

২০০৫ সাল স্কুলটি উত্তর পশ্চিমের প্রথম মুসলিম রাষ্ট্রীয় বিদ্যালয়ে পরিণত হয়েছিল। এটি আগে একটি স্বতন্ত্র স্কুল ছিল। স্কুলটি লীগ টেবিলে একটি সাফল্য পেয়েছে। ২০০৭ সালে ৮২% শিক্ষার্থী পাঁচ বা তার বেশি জিসিএসই অর্জন করেছে যেখানে জাতীয় গড় ছিল ৪৬.৭%।

২০১৩ সালের সেপ্টেম্বরে স্কুলটি বিয়ারডউড অঞ্চলে একটি নতুন ক্যাম্পাসে স্থানান্তরিত হয়।

২০১৪ সালের ডিসেম্বরে একাডেমির স্কুলটি একাডেমির মর্যাদায় রূপান্তরিত হয়।

শিক্ষার্থীদের পোশাক এবং ব্যক্তিগত আচরণ
--------------------------------------

২০১৩ সালের সেপ্টেম্বর পর্যন্ত স্কুলের সিক্সথ ফর্মের ১০% শিক্ষার্থী নিকাব পড়েন। একই মাসে *সানডে টাইমস* একটি শিরোনাম প্রকাশ করেছিল যে, স্কুলটি শিক্ষার্থীদের স্কুলের বাইরে হিজাব পরতে বাধ্য করে। এর উত্তরে অধ্যক্ষ মুফতি হামিদ প্যাটেল বলেছিলেন যে "এটা বলা সম্পূর্ণ ভুল যে শিক্ষার্থীদের স্কুলের বাইরে হিজাব পরতে 'বাধ্য' করা হয়।" 

২০১৪ সালের অগাস্টে সানডে টাইমস 'তৌহিদুল ইসলাম গার্লস স্কুলে লক্ষণীয় রূপান্তর' বর্ণনা করে একটি প্রতিবেদন প্রকাশ করে এবং স্কুলটি কতগুলি পরিবর্তন করেছে তা তালিকাভুক্ত করে। এর মধ্যে অন্তর্ভুক্ত রয়েছে: বাহ্যিক বক্তাদের জন্য কঠোর পরীক্ষণ নীতি, মেয়েদের আর হিজাব পরার প্রয়োজন নেই (যদি তারা না চায়) এবং সমস্ত ধর্মের একাধিক বক্তাকে শিক্ষার্থীদের জন্য আমন্ত্রণ জানানো হয়। ফলস্বরূপ এবং ২০১৪ সালের জুলাইয়ের অফস্টেড পরিদর্শনের নোটিশ বলে, স্কুলটি এখন শিক্ষা বিভাগের দ্বারা অন্যান্য ধর্মীয় বিদ্যালয়ের জন্য একটি মডেল।

পুরস্কার এবং মনোনয়ন
--------------------

২০১৪ সালের জানুয়ারিতে, স্কুলটি ব্রিটিশ মুসলিম পুরষ্কারে শিক্ষা পুরস্কারের জন্য মনোনীত হয়েছিল।

তথ্যসূত্র
---------

1. 1 2 3  "History." Tauheedul Islam Girls' High School. Retrieved 29 September 2013.  ওয়েব্যাক মেশিনে আর্কাইভকৃত ৬ ডিসেম্বর ২০১৩ তারিখে
2. ↑  "Admissions Policy (Archive) Blackburn with Darwen. Retrieved 29 September 2013.
3. ↑  "Tauheedul Islam Girls' High School"। *BBC News*। ১০ জানুয়ারি ২০০৮। ১৫ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০০৮।
4. ↑  "Sunday Times Article." Tauheedul Islam Girls' High School. Retrieved 29 September 2013.  ওয়েব্যাক মেশিনে আর্কাইভকৃত ৬ অক্টোবর ২০১৩ তারিখে
5. ↑  Griffiths, Richard Kerbaj and Sian। "Muslim school drops strict dress code" – www.thetimes.co.uk-এর মাধ্যমে।
6. ↑  "British Muslim Awards 2014 winners"। Asian Image। ৩১ জানুয়ারি ২০১৪। সংগ্রহের তারিখ ১ নভেম্বর ২০১৫।

বহিঃসংযোগ
---------

* প্রাতিষ্ঠানিক ওয়েবসাইট
	+ তৌহিদুল ইসলাম বালিকা উচ্চ বিদ্যালয় (সংরক্ষণাগার)
* তৌহিদুল ইসলাম বিশ্বাস, শিক্ষা ও সম্প্রদায় ট্রাস্ট (টিআইএফইসিটি)
জার্মানির একটি রুটি তৈরীর কারখানা
**খাদ্য প্রকৌশল** হলো খাদ্য ও এই বিষয়ক শিল্পসমূহের একটি বিশেষ শাখা যার সাথে মাইক্রোবায়োলজি, ফলিত ভৌতবিজ্ঞান, রসায়ন সম্পর্কযুক্ত। কৃষি প্রকৌশল, যন্ত্র প্রকৌশল, এবং রসায়ন প্রকৌশল এই শাখার সাথে সম্পর্কযুক্ত হলেও তা সীমিত। খাদ্য প্রকৌশলীরা কার্যকরী খরচে খাদ্য উৎপাদন ও বাণিজ্যিকরণের লক্ষে প্রায়োগিক জ্ঞান দেন। পদার্থবিজ্ঞান, রসায়ন, গণিত এর বিষয়ক জ্ঞান খাদ্য শিল্প বোঝার জন্য ও পণ্য উৎপাদন করার জন্য জরুরী। 

খাদ্য প্রকৌশল অনেক বিষয় নিয়ে কাজ করে। খাদ্য প্রকৌশলীদের খাদ্য প্রক্রিয়াকরণ, প্যাকেজিং, উপকরণ প্রক্রিয়াকরণ, যন্ত্রসমূহের রক্ষণাবেক্ষণ ও নিয়ন্ত্রণ এর জন্য নিযুক্ত করা হয়। যেসব সংস্থাসমূহ খাদ্য উৎপাদনকারী উদ্ভিদ উৎপাদন করে, সরকারী সংস্থাসমূহ, ফার্মাসিউটিক্যাল কোম্পানী এবং স্বাস্থ্য বিষয়ক সংস্থাসমূহও খাদ্য প্রকৌশলী নিয়োগ করে। খাদ্য প্রকৌশল বিষয়ক কাজসমূহ হলো:

* ঔষধ/খাদ্য পণ্য
* খাদ্য/বায়োলজিক্যাল/ফার্মাসিটিউক্যাল উৎপাদন প্রক্রিয়ার নকশা তৈরি ও স্থাপন
* উদ্ভিদ উৎপাদন এর জন্য ব্যবস্থাপনা ও কারিগরি সহায়তা
* প্রাকৃতিক বর্জ্য ব্যবস্থাপনা পদ্ধতির নকশা তৈরি ও স্থাপন

প্রসঙ্গ কথা
-----------

খাদ্য প্রকৌশল এর উন্নতি সাধনের জন্য অনেক বাধার সম্মুক্ষীণ হতে হয়। এর মধ্যে একটি হলো আধুনিক যন্ত্র, প্রযুক্তি এবং জ্ঞান নিযুক্ত করা। একসময়ে খাদ্যের গুণাবলী বৃদ্ধি, সুরক্ষা প্রদান করা খাদ্য প্রকৌশলে কঠিন বিষয় ছিল। নতুন প্যাকেজিং দ্রব্যগুলো খাদ্যের অধিকতর সুরক্ষা প্রদান করে ও সঠিক উপায়ে খাদ্য সংরক্ষণের নিশ্চয়তা দেয়। আধুনিক রক্ষণাবেক্ষণ ও নিয়ন্ত্রণ পদ্ধতিগুলো খাদ্য উৎপাদনকে অধিকতর সহজ করে। এছাড়াও শক্তি সংরক্ষণ ও প্রাকৃতিক সমস্যাগুলো কমানোও খাদ্য প্রকৌশল এর লক্ষ্য এবং এই লক্ষে কাজ করা হচ্ছে

তথ্যসূত্র
---------

1. ↑  Singh , R Paul; Dennis R. Heldman (২০১৩)। *Introduction to Food Engineering (5th ed.)*। Academic Press। পৃষ্ঠা 1। আইএসবিএন 978-0123985309।
2. ↑  Howard Q. Zhang Gustavo V. Barbosa‐Cánovas V.M. Balasubramaniam C. Patrick Dunne Daniel F. Farkas James T.C. Yuan (২০১১)। *Nonthermal Processing Technologies for Food*। Newyork: Wiley। আইএসবিএন 9780470958360।

| * দে
* স
প্রকৌশল |
| --- |
| পুরকৌশল | 
* স্থাপত্য
* নির্মাণ
* ভূমিকম্প
* ঔদ
* খনি
* কাঠামো
* ভূ-কারিগরি
* পরিবহন

 |
| যন্ত্র প্রকৌশল | 
* বিমান ও মহাকাশযান
* শব্দ
* মোটরযান
* সামুদ্রিক
* যন্ত্র-ইলেকট্রন বিজ্ঞান
* আলোক
* রেলপথ

 |
| তড়িৎ ও ইলেকট্রনিক প্রকৌশল | 
* কম্পিউটার
* ইলেকট্রনীয়
* তড়িৎ-যন্ত্রীয় বিজ্ঞান
* শক্তি
* ফোটন
* টেলিযোগাযোগ
* বেতার কম্পাঙ্ক

 |
| রসায়ন প্রকৌশল | 
* জৈবরাসায়নিক
* জীববৈজ্ঞানিক
* আণবিক
* ন্যানোপ্রযুক্তি
* প্রক্রিয়া
* বিক্রিয়া
* তাপগতিবিদ্যা
* পরিবহন ঘটনাবলি

 |
| আন্তঃশাস্ত্রীয় | 
* জৈব-চিকিৎসা
* পরিবেশ
* শিল্প
* উপাদান বিজ্ঞান
* সামরিক
* নিউক্লিয়ার
* ব্যবস্থাদি

 |
| প্রকৌশলের শাখাসমূহের তালিকা  **·**  **বিষয়শ্রেণী:প্রকৌশল**  **·**  **প্রকৌশল প্রবেশদ্বার** |

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জাপান

 |
মজিদবাড়িয়া শাহী মসজিদ ওয়াজিল খান কর্তৃক প্রবর্তিত।
**উজায়ের** **খান** (ফার্সি: عزیر خان‎‎), যিনি **ওয়াজিল খান** নামে পরিচিত, সুলতান রুকনুদ্দিন বারবক শাহের শাসনামলে বাংলা সালতানাতের একজন কর্মকর্তা ছিলেন। তিনি বাকলার (বর্তমান বরিশাল, বাংলাদেশ ) নিযুক্ত *খান-ই-আজম* ছিলেন।

পটভূমি
------

বলা হয় যে ওয়াজিল খান ছিলেন একজন আরব সওদাগর এবং খলিফাতাবাদের *খান-ই-আজম* খান জাহান আলীর অনুসারী। খান জাহান আলীকে খলিফাতাবাদের স্থাপত্য উন্নয়নের জন্য এবং বৃহত্তর খুলনা অঞ্চলে ইসলাম প্রচারের কৃতিত্ব দেওয়া হয়। খান জাহান আলী পরে ওয়াজিল খানের নেতৃত্বে তার কিছু অনুসারীদের একটি দলকে ছড়িয়ে পড়ার নির্দেশ দেন। এরপর ওয়াজিল খান নৌকায় চলে যশোরের শেখেরঘাট থেকে চন্দ্রদ্বীপের গৌরনদীতে গিয়ে বসতি স্থাপন করেন।

কর্মজীবন
--------

ওয়াজিল খান ইলিয়াস শাহী খান্দানের সুলতান রুকনুদ্দিন বারবক শাহ (র. ১৪৫৯-১৪৭৪ খ্রীঃ) এর অধীনে একজন কর্মচারী হিসাবে দায়িত্ব পালন করেন। তিনি বাকলা অঞ্চলে (বর্তমান বরিশাল, বাংলাদেশ ) নিযুক্ত ছিলেন। ৮৭০ হিজরিতে (১৪৬৫-১৪৬৬ খ্রীঃ), তিনি বর্তমান পটুয়াখালীর মির্জাগঞ্জে একটি *শাহী মসজিদ* প্রতিষ্ঠা করেন। মসজিদটিকে এই বৃহত্তর বরিশাল অঞ্চলের প্রাচীনতম মসজিদ এবং প্রাচীনতম ইট-কাঠামো ইমারত বলে মনে করা হয়।

আরও দেখুন
---------

* ছবি খাঁ, মোগল আমলে বাকলার ফৌজদার
* মির্জা আগা বাকের

তথ্যসূত্র
---------

1. ↑  Ujjal, Ghulam Ashraf Khan (১১ জুলাই ২০১৫)। *অনন্য স্থাপত্যশৈলীর প্রাচীন মসজিদ*। *Samakal*।
2. ↑  *Bangladesh Directory*। Times Publications। ১৯৯৮।
3. ↑  Bulbul, Saiful Ahsan (২০১২)। "মসজিদবাড়ির মসজিদ, মির্জাগঞ্জ" [The mosque of Masjidbari, Mirzaganj]। *বৃহত্তর বরিশালের ঐতিহাসিক নিদর্শন*। Gotidhara।
4. ↑  CyArk। "Who Was Khan Jahan Ali?"। *Google Arts and Culture*। ICOMOS Working Group on Cultural Heritage and Climate Change।
5. ↑  Amin, Ruhul। "খানজাহান আলী ও বিদ্যানন্দকাটী খানজাহান দীঘি"। *Panjia College*।
6. ↑  Khan, Ahmad Nabi (২০০৩)। *Islamic Architecture in South Asia: Pakistan, India, Bangladesh*। Oxford University Press। পৃষ্ঠা 124। আইএসবিএন 9780195790658।
7. ↑  Ahmad Hasan Dani। "Analysis of the Inscriptions"। *Asiatic Society Of Pakistan Vol-ii*।
**হুয়ান হোসে রিতনের** (স্পেনীয়: Juan José Rithner, স্পেনীয় উচ্চারণ: [xwˈan xosˈe ɾitnˈeɾ]; ৩ নভেম্বর ১৮৮৯ – ২৩ আগস্ট ১৯৬০; **হুয়ান রিতনের** নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পোর্তেনিয়ো এবং আর্জেন্টিনা জাতীয় দলের হয়ে গোলরক্ষক হিসেবে খেলেছিলেন।

রিতনের ১৯১০ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৬ সাল পর্যন্ত তিনি সর্বমোট ১৪ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

রিতনের কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হুয়ান হোসে রিতনের ১৮৮৯ সালের ৩রা নভেম্বর তারিখে আর্জেন্টিনার বারাদেরোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬০ সালের ২৩শে আগস্ট তারিখে, আর্জেন্টিনার বুয়েনোস আইরেসে ৭০ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১০ | ২ | ০ |
| ১৯১২ | ১ | ০ |
| ১৯১৩ | ৪ | ০ |
| ১৯১৪ | ৪ | ০ |
| ১৯১৫ | ২ | ০ |
| ১৯১৬ | ১ | ০ |
| সর্বমোট | ১৪ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------

* ট্রান্সফারমার্কেটে হুয়ান হোসে রিতনের (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হুয়ান হোসে রিতনের (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হুয়ান হোসে রিতনের (ইংরেজি) উইকিউপাত্তে এটি সম্পাদনা করুন
**হুয়ান মাদেরো** (স্পেনীয়: Juan Madero, স্পেনীয় উচ্চারণ: [xwˈan maðˈeɾo]) একজন আর্জেন্টিনীয় সাবেক পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় এস্তুদিয়ান্তেস এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছেন।

মাদেরো ১৯১৭ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ২ ম্যাচে অংশগ্রহণ করেছেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৭) অংশগ্রহণ করেছেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

মাদেরো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) দ্বিতীয় আসর ১৯১৭ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১৭ | ১ | ০ |
| ১৯১৯ | ১ | ০ |
| সর্বমোট | ২ | ০ |

তথ্যসূত্র
---------

1. ↑  "South American Championship 1917" [দক্ষিণ আমেরিকান চ্যাম্পিয়নশিপ ১৯১৭]। *RSSSF* (ইংরেজি ভাষায়)। ৮ সেপ্টেম্বর ২০২২। ২৬ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ২৬ ডিসেম্বর ২০২২। ২৬ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২২।

বহিঃসংযোগ
---------

* ট্রান্সফারমার্কেটে হুয়ান মাদেরো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হুয়ান মাদেরো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হুয়ান মাদেরো (ইংরেজি) উইকিউপাত্তে এটি সম্পাদনা করুন
**স্রপ্সকা প্রজাতন্ত্র ফুটবল অ্যাসোসিয়েশন** (সার্বীয়: Фудбалски савез Републике Српске, ইংরেজি: Football Association of Republika Srpska; এছাড়াও সংক্ষেপে **এফএআরএস** নামে পরিচিত) হচ্ছে বসনিয়া ও হার্জেগোভিনার অঞ্চল স্রপ্সকা প্রজাতন্ত্রের ফুটবলের নিয়ন্ত্রক সংস্থা। এই সংস্থাটি ১৯৯২ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ১০ বছর পর ২০০২ সালে সংস্থাটি এফএবিআইএইচের সদস্যপদ লাভ করে। এই সংস্থার সদর দপ্তর বসনিয়া ও হার্জেগোভিনাের বানিয়া লুকায় অবস্থিত।

এই সংস্থাটি পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে স্রপ্সকা প্রজাতন্ত্র কাপ, স্রপ্সকা প্রজাতন্ত্র প্রথম লীগ এবং স্রপ্সকা প্রজাতন্ত্র প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে স্রপ্সকা প্রজাতন্ত্র ফুটবল অ্যাসোসিয়েশনের সভাপতির দায়িত্ব পালন করছেন ভিকো জেলিয়েকোভিচ।

তথ্যসূত্র
---------

1. ↑  "Vico Zeljković novi predsjednik FSRS!"। *mondo.ba* (Bosnian ভাষায়)। ২৪ জানুয়ারি ২০২০। সংগ্রহের তারিখ ২ জুলাই ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)
**বোকাখাত** (ইংরেজি:  Bokakhat) অসমের গোলাঘাট জেলায় অবস্থিত একটি নগর।

ভৌগোলিক বিবরণ
-------------

বোকাখাত অঞ্চলটি মধ্য অসমে অবস্থিত। এই অঞ্চলে বিভিন্ন পর্যটকস্থল রয়েছে। কাজিরাঙা জাতীয় উদ্যান থেকে এর দূরত্ব ২৩কি:মি:। নিকটতম বিমানবন্দর হচ্ছে যোরহাট ও গুয়াহাটি। বোকাখাতের নিকটতম রেল স্টেশন হচ্ছে বাদুলিপার ও ফরকাটিং ।

জনসংখ্যা
--------

২০০১ সনের জনগননা অনুযায়ী বোকাখাতের জনসংখ্যা হচ্ছে ৮৮৪৪ জন। যার ৫৪% পুরুষ ও ৪৬% মহিলা। বোকাখাতের সাক্ষরতার হার ৭৮%। পুরুষ ও মহিলার সাক্ষরতার হার ক্রমে ৮৩% ও ৭৩%। বোকাখাতের জনসংখ্যার মোট ১১% ছয় বছরের অনুর্ধর।

রাজনীতি
-------

বোকাখাত কলিয়াবর (লোকসভা সমষ্টির) অন্তর্ভুক্ত।

পর্যটন স্থল
-----------

বোকাখাতের আশে পাশে অবস্থিত বিভিন্ন মঠ-মন্দির, সংরক্ষিত বনাঞ্চল, সত্র, চা বাগান ইত্যাদি বোকাখাতের মুখ্য পর্যটন স্থল।

তথ্যসূত্র
---------

1. 1 2
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গুন্টুরের, গোরান্টলায় শ্রী বালাকৃষ্ণ টাওয়ারের সামনে বোগির বহ্ন্যুৎসব
**বোগি** হল চার দিনের মকর সংক্রান্তি উৎসবের প্রথম দিন। গ্রেগরিয়ান ক্যালেন্ডার অনুযায়ী এটি সাধারণত ১৩ই জানুয়ারি উদযাপিত হয়। কয়েকটি রাজ্যে এই উৎসব পেড্ডা পান্ডুগা নামেও পরিচিত। এটি তামিলনাড়ু, অন্ধ্র প্রদেশ, তেলঙ্গানা, কর্ণাটক এবং মহারাষ্ট্রে ব্যাপকভাবে পালিত একটি উৎসব।

বৃষ্টি এবং মেঘের দেবতা ভগবান ইন্দ্রকে উৎসর্গীকৃত দিনটি হল বোগি। কৃষকরা ধন ও সমৃদ্ধি লাভ করার উদ্দেশ্যে ভাল ফলনের জন্য ইন্দ্রের আশীর্বাদ প্রার্থনা করে উপাসনা করে। তাই এই দিনটি ইন্দ্রন নামেও পরিচিত।

বোগির দিন, মানুষেরা বাড়ির পুরানো এবং পরিত্যক্ত জিনিসগুলি বাতিল করে দেয় এবং পরিবর্তন বা রূপান্তর নিয়ে আসবে এমন নতুন জিনিস সংগ্রহ করে। ঊষাকালে, লোকেরা কাঠের গুঁড়ি, অন্যান্য কঠিন জ্বালানী পদার্থ এবং বাড়ির অব্যবহৃত কাঠের আসবাব জ্বালিয়ে অগ্ন্যুৎসব পালন করে। এইভাবে এই দিনটি বছরের হিসাবনিকাশের শেষদিন এবং পরের দিনটি নতুন কৃষি মরশুমের প্রথম দিন হিসাবে সূচিত হয়।

মহিলারা নতুন পোশাক পরে এবং পবিত্র আগুনের চারপাশে প্রদক্ষিণ করে মন্ত্র উচ্চারণ করে। তারা তাদের ঘর পরিষ্কার করে এবং বাড়ির সামনে রঙ এবং ফুলের রঙ্গোলি প্রস্তুত করে। লোকেরা গাঁদা ফুলের মালা এবং আম্রপল্লব দিয়ে তাদের ঘর সাজায়।

উদ্‌যাপন
--------

অন্ধ্র প্রদেশে বোগি উদ্‌যাপনের কিছু প্রচলিত রীতি রয়েছে, যার মধ্যে আছে বহ্ন্যুৎসব। বাড়ির অব্যবহৃত আসবাব এবং পুরনো কাপড় দিয়ে আগুন জ্বালানো হয় এবং এটি চলে ভোর বেলা পর্যন্ত। বোগির দিন এবং তারপরের তিন দিন, ঘর বাড়ি উৎসবের চেহারা পায়। বাড়ির সামনের উঠোনগুলি আলপনা দিয়ে সাজানো হয়। সুগন্ধ এবং রঙের জন্য এর মধ্যভাগে রাখা হয় হলুদ ফুল। বাড়ির সামনে আখ গাছ এবং হলুদ গাছের শিকড়সহ সবুজ গাছ বাঁধা হয়, যা মরসুমের মিষ্টতা এবং শুভ সময়ের নির্দেশ করে। এই দিনটি উদ্‌যাপন করার জন্য, মানুষজন একে অপরকে শুভ বোগি সংক্রান্তি কামনা জানায়, কোলমের নকশা আঁকে, সুস্বাদু খাবার বিনিময় করে এবং আগামি মহান কৃষি বছরের জন্য ভগবান ইন্দ্রের আশীর্বাদকে স্বাগত জানায়।

প্রাথমিকভাবে, একটি ঐতিহ্যবাহী অগ্নি প্রজ্বলন করে বোগি উদ্‌যাপন করা হয়, এই অগ্নি বোগিমান্টালু নামে পরিচিত। পোঙ্গলের পূর্ব রাত্রে এই আগুন জ্বালানো হয়। তারা এই বহ্ন্যুৎসবে অন্যান্য জিনিসের সাথে কৃষি বর্জ্যও পুড়িয়ে দেয়। মহিলারা নতুন পোশাক পরে সূর্যদেব এবং ধরিত্রী মাতাকে চন্দন কাঠের গুঁড়ো এবং কুমকুম দিয়ে নৈবেদ্য উৎসর্গ করে। ফেলে দেওয়া জিনিসগুলি পুড়িয়ে ফেলা হল পুরানো সব কিছু ভুলে নতুনকে স্বাগত জানানোর প্রতীক।

এদিকে, প্রতিবছর, রাজ্য সরকার নিয়মিতভাবে বোগি উৎসবের আগে সচেতনতামূলক প্রচারণা চালায়, যাতে প্রদূষণ-মুক্ত উদ্‌যাপন নিশ্চিত করা যায়।

ঝুঁকি ও বিপত্তি
---------------

সাধারণ মানুষ অগ্নিতে অনেক ক্ষতিকারক উপাদান নিক্ষেপ করে, যেগুলি স্বাস্থ্যকে মারাত্মকভাবে প্রভাবিত করে। তারা অগ্নিতে টায়ার ও প্লাস্টিকের মত উপকরণ নিক্ষেপ করে, যেগুলি ঘন বিষাক্ত ধোঁয়া ছড়ায়। এগুলি প্রবীণ এবং শিশুদের স্বাস্থ্যের অত্যন্ত ক্ষতি করে।

আরো দেখুন
---------

* পোঙ্গল
* পৌষ সংক্রান্তি

তথ্যসূত্র
---------

1. ↑  "Happy Bhogi: Know Importance of Bhogi Pongal Festival And How It is Celebrated"। সংগ্রহের তারিখ ৫ ফেব্রুয়ারি ২০২১।
2. ↑  "Bhogi 2021: What bhogi means? How is it celebrated?"। সংগ্রহের তারিখ ৫ ফেব্রুয়ারি ২০২১।
3. 1 2  "About Bogi Festival | Bhogi Festival | Bhogi Celebrations"। ১ জানুয়ারি ২০১৭।
4. ↑  "Bhogi bonfire ritual has city gasping for breath"। সংগ্রহের তারিখ ৫ ফেব্রুয়ারি ২০২১। [*স্থায়ীভাবে অকার্যকর সংযোগ*]
**নাউতারা বালিকা উচ্চ বিদ্যালয় ও কলেজ** হচ্ছে নাউতারা ইউনিয়নের একটি বালিকা উচ্চ বিদ্যালয়। এটি ১৯৮৬ সালে স্থাপিত হয়। অতীতে সরাসরী ছাত্রী ভর্তি করা হলেও বর্তমানে প্রতিষ্ঠানটিতে ভর্তির জন্য দিতে হয় ভর্তি পরীক্ষা।

অবস্থান
-------

এটি নীলফামারী জেলার ডিমলা উপজেলার নাউতারা ইউনিয়নের অদূরে অবস্থিত।

ইতিহাস
------

বিদ্যালয়টি নাউতারা ইউনিয়ন পরিষদের সন্নিকটে নাউতারা নদীর তীরে পাকা রাস্তা সংলগ্ন মনোরম পরিবেশে অবস্থিত। ১৯৮৬ ইং সালে তৎকালীন রাষ্ট্রপতি হুসাইন মোহাম্মদ এরশাদ মহোদয়ের অনুদানে প্রতিষ্ঠানটি নির্মিত হয়। অধ্যুষিত এই অবহেলিত অঞ্চলে প্রতিষ্ঠানটি নারী শিক্ষার অগ্রদুত হিসাবে অগ্রনী ভূমিকা পালন করিয়া আসিতেছে। প্রতিষ্ঠানটির ভৌগোলিক অবস্থান এবং সমাপনী, জেেএস,সি এবং এস,এস,সি পরীক্ষার ফলাফল অত্যন্ত কৃতিত্বপূর্ণ। সার্বিক সহযোগীতা পেলে প্রতিষ্ঠানটি নারী শিক্ষার ক্ষেত্রে আরও অবদান রাখতে সক্ষম হবে। প্রতিষ্ঠানটি প্রথম শ্রেণি পর্যন্ত মোট ৭৭৬ জন ছাত্রী আছে। মোট শ্রেণি কক্ষের সংখ্যা ১৪টি।

শিক্ষকবৃন্দ
-----------

```
অত্র  বিদ্যালয়ের প্রধান শিক্ষক মোঃ গোলাম হাবীব চৌধূরী
```

ছাত্রীর সংখ্যা (শ্রেণীভিত্তিক)
------------------------------

শ্রেণি ছাত্রী মোট

1. ১ম ১৭ ১৭
2. ২য় ৩১ ৩১
3. ৩য় ৩৯ ৩৯
4. ৪র্থ ১১ ১১
5. ৫ম ১২ ১২
6. ৬ষ্ঠ ১১৯ ১১৯
7. ৭ম ১০২ ১০২
8. ৮ম ৮৩ ৮৩
9. ৯ম ৭৮ ৭৮
10. ১০ম ৪৬ ৪৬

বিগত ৫ বছরের সমাপনী/পাবলিক পরীক্ষার ফলাফলঃ
------------------------------------------

জেএসসি -২০১০ ইং সালে-৪০%, ২০১১ ইং সালে-৮১.৬৯%, ২০১২ ইং সালে-৮৮.০৪%।
এস,এস,সি-২০০৯ ইং সালে-৭৫.৬৮%, ২০১০ ইং সালে-৭২.৪২%, ২০১১ ইং সালে-৮৩.০৫%, ২০১২ ইং সালে-৯২.৮৫%, ২০১৩ ইং সালে-৯২.১০%।

তথ্যসূত্র
---------

* PSC Result 2017  ওয়েব্যাক মেশিনে আর্কাইভকৃত ৪ ডিসেম্বর ২০১৭ তারিখে
* নাউতারা ইউ পি
**বড় তিন-বুঁদি** (বৈজ্ঞানিক নাম: *Ypthima nareda (Kollar)*) প্রজাতি *নিমফ্যালিডি* (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।

আকার
----

বড় তিন-বুঁদি প্রসারিত অবস্থায় ডানার আকার ৪০-৫০ মিলিমিটার দৈর্ঘ্যের হয়।

বিস্তৃতি
--------

ভারত (জম্মু-কাশ্মীর থেকে অরুণাচল প্রদেশ ও উত্তর-পূর্ব ভারত,পশ্চিমবঙ্গ) নেপাল, ভুটান, বাংলাদেশ, মায়ানমার, পাকিস্তান এর বিভিন্ন অঞ্চলে এদের দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল ও নিম্নতল বাদামি বর্ণের এবং উজ্জ্বল ও চকচকে সরু সুতোর মতো কাঁপাকাঁপা খয়েরি বা বাদামি দাগযুক্ত (fine striations)।

ডানার উপরিতলে সামনের ডানার শীর্ষভাগের (apical) সামান্য নিচে হলুদ বলয়ে ঘেরা দুই তারাবিন্দু (doubled puipled) যুক্ত একটি বড় কালো চক্ষুবিন্দু (ocillus) বর্তমান। পিছনের গোলাকৃতি ডানায় পোস্ট-ডিসকাল অংশে নিচের দিকে টরনাসের খানিক উপরে হলুদ বলয়ে ঘেরা এক তারাবিন্দু (uni-puipled) যুক্ত একটি মাঝারি আকৃতির কালো চক্ষুবিন্দু দেখা যায়। কোনো কোনো নমুনাতে উক্ত মাঝারি আকৃতির চক্ষুবিন্দুর সামান্য নিচে অনুরূপ একটি ক্ষুদ্র চক্ষুবিন্দু লক্ষ্য করা যায়। সিলিয়া(cillia) উভয় ডানাতেই সাদা।

ডানার নিম্নতলে সামনের ডানায় শীর্ষভাগের সামান্য নিচে উপরিতলের অনুরূপ দুই তারাবিন্দু যুক্ত একটি বড় কালো চক্ষুবিন্দু বিদ্যমান। পিছনের ডানায় শীর্ষভাগে কোস্টার একদম নিচে এক তারাবিন্দু যুক্ত একটি বড় কালো চক্ষুবিন্দু ও টর্নাল অংশের সামান্য উপরে গায়ে গায়ে দুটি অনুরূপ, তবে আকারে ছোট চক্ষুবিন্দু দেখা যায়। সমস্ত চক্ষুবিন্দুগুলিই হলুদ বলয় দ্বারা আবৃত। উভয় ডানার নিম্নতলে সাব-টার্মিনাল কালো দাগ বা বন্ধনী অবস্থিত যা পুরুষ প্রকারে অনুপস্থিত। শুষ্ক ও আর্দ্র-ঋতুরূপ একই প্রকার।

শুঙ্গ সাদায়-কালোয় ডোরাকাটা। মাথা, বক্ষদেশ (thorax) ও উদর উপরিতলে বাদামি ও নিম্নতলে ফ্যাকাশে সাদা।

আচরণ
----

সুলভ-দর্শন এই প্রজাতির উড়ান দুর্বল, তবে অন্যান্য রিং প্রজাতির তুলনায় শক্তিশালী। এরা ভূমির কাছাকাছি নিচু দিয়ে ওড়ে; একটানা বেশিক্ষন ওড়ে না এবং ওড়ার ভঙ্গিতে কিছুটা ঝাকি দেওয়ার লক্ষণ স্পষ্ট (jerking flight)। প্রায়শই এদের ঘাসে বসে থাকতে দেখা যায়। এরা মাঝেমাঝেই ডানা বন্ধ, আধ-মেলা বা পুরো মেলে ঘাসে, পাতায়, ডালে ও মাটিতে বসে স্বল্প সময় ধরে রোদ পোহায় এবং ছোট ছোট গুল্মের ফুলে বসে অনেকক্ষন ধরে মধুপান করে। এই প্রজাতি মাটির ভিজে ছোপে বসে খ্যাদ্যরস আহরণ করে থাকে। এই পাহাড়ী প্রজাতিকে সমতলে দেখা যায় না; পাহাড়ের পাদদেশে কদাচিৎ দেখা মেলে। হিমালয়ের ঘন জঙ্গলে, জঙ্গলের পথে ও কিনারে ৬০০- ২৮০০ মি, উচ্চতায় মার্চ থেকে নভেম্বর পর্যন্ত এদের বিচরণ লক্ষ্য করা যায়। পাহাড়ী গ্রামাঞ্চলে হালকা জংলা পরিবেশ যুক্ত অঞ্চলেও এদের দর্শন মেলে।

তথ্যসূত্র
---------

1. 1 2 3  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা ১৯৯।
2. ↑  "*Ypthima nareda Kollar, 1844 – Large Three-ring*"। সংগ্রহের তারিখ ৮ এপ্রিল ২০১৯।
3. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 353। আইএসবিএন 978 019569620 2।
4. ↑  Wynter-Blyth, M.A. (1957) Butterflies of the Indian Region, pg 115-116.

বহিঃসংযোগ
---------
**বুখারা** পশ্চিম উজবেকিস্তানের বোখারা প্রদেশের রাজধানী শহর। এটি জেরফ্‌শন নদীর তীরে এক মরূদ্যানে, তুর্কমেনিস্তান সীমান্ত থেকে প্রায় ৮৫ কিলোমিটার উত্তর-পূর্বে অবস্থিত। বোখারার আশেপাশের অঞ্চলে প্রাকৃতিক গ্যাস, তুলা, ফল এবং রেশম উৎপাদিত হয়। এখানে বস্ত্র, কার্পেট, এবং পশমের কারখানা আছে। বোখারাতে অনেক স্থাপত্য নিদর্শন আছে, যেগুলির কিছু কিছু ৯ম শতকের। এদের মধ্যে আছে অনেকগুলি মসজিদ, আর্ক নামের একটি দুর্গ, এবং ইসমাইল সামানির (৯ম-১০ম শতক) সমাধি। এখানে একটি শিক্ষক প্রশিক্ষণ কলেজ অবস্থিত। বুখারার ঐতিহাসিক কেন্দ্রস্থলটিকে ১৯৯৩ সালে ইউনেস্কো বিশ্ব ঐতিহ্যবাহী স্থানের মর্যাদা দেওয়া হয়।

খ্রিস্টীয় ১ম শতকে বুখারা প্রতিষ্ঠা করা হয়। ৮ম শতকে আরবরা জয় করার আগেই এটি একটি গুরুত্বপূর্ণ বাণিজ্য ও সাংস্কৃতিক কেন্দ্র ছিল। পরবর্তীতে কারাখানীয় ও তাতারেরা শহরটি দখল করে। ১২১৯ সালে চেঙ্গিস খান এসে শহরটি ধুলায় মিশিয়ে দেন। ১৫৫৫ সালে এটি একটি উজবেক আমীরের রাজধানীতে পরিণত হয়। এরপর এই আমিরাতটি বিভিন্ন সময়ে মঙ্গোল, তুর্কি ও উজবেকরা শাসন করে। ১৮৬৬ সালে রাশিয়া আমিরাতটি বিজয় করে। সোভিয়েত আমলে এটিকে উজবেক সোভিয়েত সমাজতান্ত্রিক প্রজাতন্ত্রের অংশ করে নেওয়া হয়। ১৯৯১ সালে এটি স্বাধীন উজবেকিস্তানের অংশে পরিণত হয়।

এখানে ২,৩৭,৯০০ লোকের বাস (১৯৯৯)। এরা মূলত ফার্সিভাষী তাজিক জাতির লোক। ঊনবিংশ এবং বিংশ শতকে বিভিন্ন ইংরেজি এবং চীনা মাধ্যমে শহরটির নাম বুখারা হিসেবে উল্লেখ করা হয়।

চিত্রশালা
---------

আর্ক দুর্গ, বোখারা।

তথ্যসূত্র
---------

1. ↑  "UMID" Foundation, Uzbekistan। "General Info"। ২০০১-০১-২৬ তারিখে মূল থেকে আর্কাইভ করা। সংগ্রহের তারিখ ২০০৭-১০-০৪।

বহিঃসংযোগ
---------

* Forbes, Andrew, & Henley, David: *Timur's Legacy: The Architecture of Bukhara and Samarkand* (CPA Media).


উইকিমিডিয়া কমন্সে **বোখারা** সংক্রান্ত মিডিয়া রয়েছে।

* UNESCO World Heritage list: Historic Centre of Bukhara
* Audio interview with Bukhara resident about life in Bukhara (ইংরেজি)

সম্পর্কিত পাঠ
-------------

* Moorcroft, William and Trebeck, George. 1841. Travels in the Himalayan Provinces of Hindustan and the Panjab; in Ladakh and Kashmir, in Peshawar, Kabul, Kunduz, and Bokhara... from 1819 to 1825, Vol. II. Reprint: New Delhi, Sagar Publications, 1971.
**নাউতারা আবিউন্নেছা উচ্চ বিদ্যালয়** হচ্ছে নাউতারা ইউনিয়নের সব থেকে প্রাচীনতম উচ্চ বিদ্যালয়। এটি ১৯১১ সালে স্থাপিত হয়। অতীতে সরাসরী ছাত্র/ছাত্রী ভর্তি করা হলেও বর্তমানে প্রতিষ্ঠানটিতে ভর্তির জন্য দিতে হয় ভর্তি পরীক্ষা। এটি নীলফামারী জেলার ডিমলা উপজেলার নাউতারা ইউনিয়নের অদূরে অবস্থিত।

ইতিহাস
------

বিদ্যালয়টি ১৯১১ ইং সালে জমিদার সত্যেন্দ্র মোহন ও শিক্ষানুরাগী জিতেন্দ্র নাথ রায় এবং এলাকার গণ্যমান্য ব্যক্তিবর্গের সহযোগীতায় প্রতিষ্ঠিত হয়। পরবর্তীকালে সিনিয়র মন্ত্রী মরহুম মশিউর রহমান (যাদু মিয়) মায়ের নামে নাউতারা আবিউন্নেচ্ছা দ্বি-মূখী উচ্চ বিদ্যালয় নামকরণ করা হয়।

ছাত্র/ছাত্রী সংখ্যা
-------------------

মোট ছাত্রঃ ৪৭৪ জন

মোট ছাত্রীঃ ২৭৬ জন

বোর্ড পরীক্ষাসমূহঃ
------------------

নাউতারা আবিউন্নেছা উচ্চ বিদ্যালয় হতে প্রতিবছর অসংখ্য শিক্ষার্থী জুনিয়র স্কুল সার্টিফিকেট (জে এস সি) এবং সেকেন্ডারি স্কুল সার্টিফিকেট (এস এস সি) পরীক্ষায় অংশগ্রহণ করে। পাশের হার উল্লেখজনক। সর্বশেষ বোর্ড পরীক্ষা অনুষ্ঠিত হয় এ বছরের পহেলা নভেম্বর থেকে (জে এস সি); যার ফলাফল প্রকাশিত হবে একই বছরের ৩০ ডিসেম্বর।

পাশের হার
---------

৯৯%

বিদ্যালয় পরিচালনা কমিটিঃ
-------------------------

| ক্রমিক নং | নাম | পদবি |
| --- | --- | --- |
| ০১ | জনাব আলহাজ্ব মোঃ জবেদ আলী | সভাপতি |
| ০২ | জনাব মোঃ আব্দুল কাদের | সদস্য অভিভাবক |
| ০৩ | জনাব মোঃ জাহাঙ্গীর আলম | শিক্ষক প্রতিনিধি |
| ০৪ | জনাব নির্মল চন্দ্র সিংহ রায় | সদস্য সচিব |

তথ্যসূত্র
---------

1. নাউতারা ইউনিয়ন তথ্য বাতায়ন
**ডঃ নাইলা আলি খান** রোজ স্টেট কলেজের একজন ভিজিটিং অধ্যাপক , ওকলাহোমা বিশ্ববিদ্যালয়ের প্রাক্তন প্রভাষক এবং নেব্রাস্কা-কেয়ার্নি বিশ্ববিদ্যালয়ের প্রাক্তন অধ্যাপক।  তিনি হলেন চারটি বইয়ের লেখক, যার মধ্যে রয়েছে *ফিকশন অব ন্যাশনালিটি অব ইরা ইন ট্রান্সন্যাশনালিজম* *অ্যান্ড ইসলাম, ভারত ও পাকিস্তানের মধ্যে মহিলা এবং কাশ্মিরের সহিংসতা* এবং বেশ কয়েকটি নিবন্ধ যা রাজনৈতিক বিষইয়ে এবং তার জন্মভূমি জম্মুর এবং কাশ্মীর, ভারতের বিরোধের দিকে গভীরভাবে আলোকপাত করেন।তিনি শেখ আবদুল্লাহর নাতনি হওয়া সত্ত্বেও, তিনি কেবল তার পরিচয়ে পরিচিত হতে পছন্দ করেন না। বরং "নিজের পক্ষে দাঁড়াতে এবং গুরুত্ব সহকারে নেওয়ার বিষয় আমাকে 'ইসলামিক জঙ্গি' হিসাবে বিবেচিত না করে আমার ক্ষোভ প্রকাশ করুন ... [এবং] বৈধভাবে প্রশ্নগুলি আমি বুঝতে পারি না ", যেমনটি তিনি তাঁর দ্বিতীয় বইয়ের প্রকাশের সাথে সম্পর্কিত ২০১০ সালের একটি সাক্ষাৎকারে বলেছিলেন।

জীবনী
-----

খানের জন্ম ভারতের নতুন দিল্লিতে । তার পরিবার জম্মু ও কাশ্মীর, ভারত ভিত্তিক এবং তিনি কাশ্মীর উপত্যকায় পাদদেশে অবস্থিত হিমালয়ে উত্থাপিত হয়েছিলেন । তাঁর মা সুরাইয়া আবদুল্লাহ আলী সাহিত্যের একজন অবসরপ্রাপ্ত অধ্যাপক এবং তাঁর বাবা মোহাম্মদ আলী মট্টো অবসরপ্রাপ্ত চিকিৎসক। তিনি সুরাইয়া আবদুল্লাহ আলী এবং মোহাম্মদ আলী মাত্তোর একমাত্র সন্তান এবং শেখ আবদুল্লাহর নাতনী। তিনি নরম্যানের ওকলাহোমা ইউনিভার্সিটিতে পোস্টকলোনিয়াল লিটারেচার এবং থিওরিতে মাস্টার্স করেছেন এবং পিএইচডি ডিগ্রি অর্জন করেছেন একই প্রতিষ্ঠানে।

২০১৫ সালের মে মাসে, খান ছিলেন প্রথম কাশ্মীরি মহিলা যিনি ওক্লাহোমা কমিশনের মহিলাদের অবস্থানের বিষয়ে উপদেষ্টা কাউন্সিলের সদস্য হিসাবে মনোনীত হন এবং সেই মনোনন গৃহীত হয়।  কাউন্সিলটি "মহিলা এবং লিঙ্গ পক্ষপাত সম্পর্কিত বিষয়গুলি সম্পর্কিত গবেষণা এবং তথ্যের জন্য একটি সংস্থান এবং ক্লিয়ারিংহাউস হিসাবে কাজ করেন। রাষ্ট্রের এজেন্সিগুলি, সম্প্রদায়গুলি, সংগঠনগুলি এবং রাজ্যের ব্যবসায়ের উদ্দেশ্যে ইক্যুইটি ইস্যুতে পরামর্শমূলক সত্তা হিসাবে কাজ করেন। তিনি তার কাজের জন্য এবং পদক্ষেপ নেওয়ার জন্য ও সুপারিশ স্থাপনের জন্য ওকলাহোমা মহিলা, শিশু এবং পরিবারগুলির জীবনমান উন্নত করতে কাজ করেন।

প্রকাশনা
--------

### বই

তাঁর প্রথম বই "*দ্য ফিকশন অফ ন্যাশনালিটি ইন* এনে *অফ ট্রান্সন্যাশনালিজম* "তে তিনি "ভারতীয় উপমহাদেশের অভিবাসীদের ঘৃণ্য আচরণের ব্যাখ্যা দেওয়ার জন্য বিদেশের বাসিন্দা ভিএস নাইপল, সালমান রুশদি, অমিতাভ ঘোষ এবং অনিতা দেসাইয়ের লেখাগুলি পরীক্ষা করেছেন । তারা কেন ভারত, পাকিস্তান এবং বাংলাদেশে ধর্মীয় মৌলবাদী দলগুলিকে সমর্থন করে তা ব্যাখ্যা করেন। " এটি করতে গিয়ে তিনি কীভাবে ট্রান্সন্যাশনালিজম বাস্তবের ছাপগুলি বিকৃত করতে পারে তার একটি উদ্দেশ্যমূলক দৃষ্টিভঙ্গি দিতে চেষ্টা করেন। তার এই বই পর্যালোচনা করে, খুশবন্ত সিং উল্লেখ করেছেন যে ডাঃ খান "বিদেশে স্থায়ীভাবে বসবাসের মাধ্যমে [...] স্বীকৃতিযুক্ত একটি অতিরঞ্জিত ধারণা তৈরি করেছেন। তার এই লিখা বানোয়াট ইতিহাসকে গিলে ফেলবে ।"

তথ্যসূত্র
---------

1. ↑  "University of Oklahoma website"। ২৪ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ২০ মার্চ ২০২০।
2. ↑  November 2009 Vol 3 Issue 12 p 38-41
3. ↑  December 2009 Vol 3 Issue 12 p 27-30
4. 1 2  "Business spotlight"।
5. 1 2  Singh, Khushwant (২ সেপ্টেম্বর ২০০৬)। "Reap what you sow"। *The Tribune*। India। সংগ্রহের তারিখ ২৬ নভেম্বর ২০১৯।
নির্বাচনী ব্যবস্থায়, **ভোটার নিবন্ধন** (বা **তালিকাভুক্তি**) হল এমন প্রয়োজনীয়তা যে অন্যথায় ভোট দেওয়ার যোগ্য ব্যক্তিকে অবশ্যই একটি ভোটার তালিকায় নিবন্ধন (বা তালিকাভুক্ত) করতে হবে, যা সাধারণত ভোট দেওয়ার অধিকার বা অনুমতি পাওয়ার পূর্বশর্ত।

এখতিয়ারের মধ্যে নিবন্ধন পরিচালনার নিয়ম পরিবর্তিত হয়। অনেক বিচারব্যবস্থায়, নিবন্ধন হল একটি স্বয়ংক্রিয় প্রক্রিয়া যা নির্বাচনের দিন আগে একটি সাধারণ-ব্যবহারের জনসংখ্যা রেজিস্ট্রি থেকে একটি এলাকার বাসিন্দাদের ভোট দেওয়ার বয়সের বাসিন্দাদের নাম বের করে সম্পাদিত হয়। অন্যদের ক্ষেত্রে, নিবন্ধনের জন্য একজন যোগ্য ভোটারের দ্বারা আবেদন করা এবং নিবন্ধিত হওয়ার প্রয়োজন হতে পারে। ব্যক্তিরা যখন বাসস্থান পরিবর্তন করে বা অন্যান্য প্রাসঙ্গিক তথ্য পরিবর্তন করে তখন তারা পুনরায় নিবন্ধন করতে বা নিবন্ধনের বিবরণ আপডেট করতে পারে।

কিছু ব্যবস্থায় "নির্বাচনের দিন নিবন্ধন" আছে এবং অন্যদের নিবন্ধনের প্রয়োজন হয় না, বা ভোট দেওয়ার সময় ভোট দেওয়ার অধিকারের প্রমাণের প্রয়োজন হতে পারে। ব্যবস্থায়, যেখানে নিবন্ধন বাধ্যতামূলক নয়, অন্যথায় ভোটারদের নিবন্ধনের জন্য যোগ্য ব্যক্তিদের উত্সাহিত করার জন্য একটি প্রচেষ্টা করা যেতে পারে, যাকে ভোটার নিবন্ধন ড্রাইভ বলা হয়। যেসব দেশে আবাসিক নিবন্ধন বাধ্যতামূলক, সেখানে ভোটার নিবন্ধন সাধারণত বিদ্যমান থাকে না, যেহেতু ভোটারের যোগ্যতা আবাসিক নিবন্ধন থেকে নির্ধারণ করা যেতে পারে।

এমনকি যেসব দেশে নিবন্ধন করা ব্যক্তির দায়িত্ব, সেখানেও অনেক সংস্কারক ভোটারদের উপস্থিতি বাড়ানোর জন্য, প্রয়োজনীয় ফর্মগুলির একটি বিস্তৃত প্রাপ্যতা বা আরও বেশি জায়গা যেখানে তারা নিবন্ধন করতে পারে সেখানে প্রক্রিয়ার আরও সহজতার জন্য যুক্তি দেন। মার্কিন যুক্তরাষ্ট্র, উদাহরণস্বরূপ, *১৯৯৩ সালের জাতীয় ভোটার নিবন্ধন আইন* ("মোটর ভোটার আইন") এবং অনুরূপ আইনগুলির জন্য রাজ্যগুলিকে মোটর গাড়ি বিভাগের (ড্রাইভার লাইসেন্স অফিস) পাশাপাশি অক্ষমতা কেন্দ্র, পাবলিক স্কুল এবং পাবলিক লাইব্রেরিগুলিতে ভোটার নিবন্ধনের প্রস্তাব দিতে হবে। যাতে সিস্টেমে আরও অ্যাক্সেস অফার করে। রাজ্য কর্তৃপক্ষকেও মেইল-ইন ভোটার নিবন্ধন গ্রহণ করতে হবে। অনেক ব্যবস্থায়ও অনলাইন নিবন্ধন অফার করে।
**আউটরাম ব্যাঙ্গস** (১২ জানুয়ারী ১৮৬৩ - ২২ সেপ্টেম্বর ১৯৩২) একজন আমেরিকান প্রাণিবিদ ছিলেন।

জন্ম ও প্রারম্ভিক জীবন
----------------------

১৮৬৩ সালের ১২ জানুয়ারী আমেরিকার ম্যাসাচুসেটসের ওয়াটারটাউনে আউটরাম ব্যাঙ্গস জন্মগ্রহণ করেন। তিনি পিতা এডওয়ার্ড এবং মাতা অ্যানি আউটরাম (হজকিনসন) ব্যাঙ্গসের দ্বিতীয় পুত্র ছিলেন। তিনি ১৮৮৪ থেকে ১৮৮০ সাল পর্যন্ত হার্ভার্ড বিশ্ববিদ্যালয়ে অধ্যয়ন করেন।

কর্মজীবন
--------

১৯০০ সালে হার্ভার্ড মিউজিয়াম অফ কমপারেটিভ জুলজিতে স্তন্যপায়ী প্রাণীদের বিভাগে তিনি কিউরেটর হন। ১৯০৬ সালে তিনি জ্যামাইকা সফরে যান। সেখানে ১০০ টিরও বেশি পাখি সংগ্রহ করেন। সেই সময় ডেঙ্গু জ্বরের কারণে তার ভ্রমণ সংক্ষিপ্ত করতে হয়। ১৮৯৯ সালে হার্ভার্ড কলেজে ১০০টিরও বেশি নমুনা সহ তার ১০,০০০টিরও বেশি স্তন্যপায়ী প্রাণীর চামড়া এবং খুলির সংগ্রহ প্রদর্শিত হয়। ১৯০৮ সালে তার ২৪,০০০ এরও বেশি পাখির চামড়ার সংগ্রহ তুলনামূলক প্রাণিবিদ্যার যাদুঘরে প্রদর্শিত করা হয়েছিল। এইভাবে সংগ্রহের মাত্রা তিনি বাড়িয়ে গিয়েছিলেন। ১৯২৫ সালে তিনি ইউরোপ সফরে যান। ইউরোপের যাদুঘরগুলি পরিদর্শন করেন এবং পক্ষীবিদদের সঙ্গে সাক্ষাৎ করে বৈজ্ঞানিক মত বিনিময় করেন। তিনি ৭০টিরও বেশি বই এবং নিবন্ধ লিখেছেন। এইসব বই এবং নিবন্ধের মধ্যে ৫৫টি স্তন্যপায়ী প্রাণিদের সম্পর্কে লেখা।

মৃত্যু
------

১৯৩২ সালের ২২ সেপ্টেম্বর আমেরিকার ম্যাসাচুসেটসের ওয়ারহামে তার গ্রীষ্মকালীন বাড়িতে তিনি শেষ নিঃশ্বাস ত্যাগ করেন।

তথ্যসূত্র
---------

1. ↑  James L. Peters (১৯৩৩)। "Outram Bangs, 1863–1932"। *The Auk*। **50** (3): 265–274। জেস্টোর 4076635। ডিওআই:10.2307/4076635 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Beolens, Bo; Watkins, Michael; Grayson, Michael (২০০৯)। *Eponym Dictionary of Mammals*। Johns Hopkins University Press। পৃষ্ঠা 27। আইএসবিএন 978-0-8018-9304-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভেক্টর গ্রাফিক্স ও র‌্যাস্টার গ্রাফিক্সের পার্থক্য। মূল ভেক্টর-ভিত্তিক ছবিটি বামে আছে। উপরে ডানে ছবিটির ৭ গুণ ভেক্টর বিবর্ধিত রূপ এবং নিচে ডানে একই ৭ গুণ বিবর্ধিত বিটম্যাপ রূপ দেখানো হয়েছে। র‌্যাস্টার ছবি যেহেতু পিক্সেলভিত্তিক, তাই এটিকে বড় করলে পরিষ্কার দেখায় না, কিন্তু ভেক্টর-ভিত্তিক ছবিকে বড় করলে কোন ক্ষতি হয় না।
**ভেক্টর গ্রাফিক্স** (ইংরেজি: Vector graphics) (**geometric modeling** বা **object-oriented graphics** নামেও পরিচিত) হচ্ছে জ্যামিতিক প্রিমিটিভ যেমন বিন্দু, রেখা, বক্ররেখা, বহুভুজ, ইত্যাদির গাণিতিক সমীকরণ ব্যবহার করে কম্পিউটার গ্রাফিক্স এর ছবি উপস্থাপনের পদ্ধতি। এটি র‍্যাস্টার গ্ৰাফিক্সের চেয়ে ভিন্ন, যেখানে ছবিকে পিক্সেলের সমষ্টি হিসেবে উপস্থাপন করা হয়।

ভেক্টর গ্রাফিক্স তৈরি হয় অনেকগুলো ভেক্টরের সমন্বয়ে যেগুলোর অবস্থান কিছু নির্ণায়ক বিন্দুর সাহায্যে চিহ্নিত করা হয়। যে পটভূমিতে ভেক্টর গ্রাফিক্সটি উপস্থাপিত হবে তার X এবং Y অক্ষের নির্দিষ্ট অবস্থান দ্বারা এই নির্ণায়ক বিন্দুগুলি কে চিহ্নিত করা হয়। প্রতিটি বিন্দুর সাথে একটি ডাটাবেজও সংযুক্ত থাকে যা বিন্দুটির অবস্থান ও ভেক্টরের দিক সম্পর্কিত তথ্য ধারণ করে। ভেক্টরগুলিকে অনেক সময় পথ বা আঁচড় নামেও উল্লেখ করা হয়ে থাকে। ভেক্টরের দিক দ্বারা পথ বা ট্র্যাকের দিক নির্ধারিত হয়ে থাকে। প্রতিটি ট্র্যাক এর জন্য একটি রং, আকার, ঘনত্ব এবং উপাদান নির্ধারণ করা যায়। ছবির পটভূমির আকারের সাথে ফাইলের আকার কম বেশি হয় না, কারণ প্রতিটি বস্তুর সাথে কেবল কীভাবে সেই বস্তুটির ছবি স্ক্রীনে আঁকতে হবে সেই তথ্য থাকে যা স্ক্রীনের আকার নির্বিশেষে সব সময়ই এক হয়।

সাধারণ ধারণা
------------

কম্পিউটারের পর্দায় যে ছবি প্রদর্শিত হয় তা তৈরি হয় পিক্সেল নামক ছোট ছোট চতুর্ভূজ কোষকে ছকে সাজিয়ে। পিক্সেল শব্দটি আসে Picture element যার অর্থ ছবির উপাদান। এই কোষ গুলোকে সাজিয়েই তৈরি হয় একটি ছবি। কোষগুলো যত ক্ষুদ্র ও বেশিসংখ্যক হয়, ছবির মান বা রেজোল্যুশন তত বেশি ভালো হয়। কিন্তু এত বেশি ছবি-কোষ এর তথ্য ধারণ করতে ফাইলের সাইজও তত বেশি হয়। অবশ্য, আধুনিক উপাত্ত সংরক্ষণের মাধ্যম গুলো গিগাবাইট থেকে টেরাবাইট পর্যন্ত তথ্য ধারণ করতে সক্ষম, ফলে ফাইল সাইজ সীমিত রাখার জন্য ছবির মান নিয়ে আপোস না করলেও চলে।
প্রেসিডেন্ট রোনাল্ড রিজেন ভেটোতে সাক্ষর করছেন 
**ভেটো** (ইংরেজি: Veto) হচ্ছে এক-পক্ষীয়ভাবে কোন ব্যক্তি বা প্রতিষ্ঠান, সংস্থা, দেশের মনোনীত প্রতিনিধি কর্তৃক কোন সিদ্ধান্ত বা আইনের উপর স্থগিতাদেশ প্রদান করা। বিশ্বের বিভিন্ন দেশের রাষ্ট্রপতি বিশেষ করে মার্কিন যুক্তরাষ্ট্রের রাষ্ট্রপতি কংগ্রেসে কোন বিলের উপর তার ভেটো প্রদান করার ক্ষমতা রাখেন। এর মাধ্যমে তিনি কোন আইন বা বিল কংগ্রেস থেকে গৃহীত হওয়া থেকে স্থগিতাদেশ প্রদানে সক্ষমতা প্রদর্শন করেন। কিন্তু হাউজ এবং সিনেটে দুই-তৃতীয়াংশ ভোটের মাধ্যমে প্রেসিডেন্টের ভেটো প্রদানের সক্ষমতাকে বাতিল করার ক্ষমতা রাখা হয়েছে।

অবশ্যম্ভাবী শব্দ হিসেবে ভেটো শব্দটি জাতিসংঘের নিরাপত্তা পরিষদে ব্যাপকভাবে পরিচিত ও এটি বৈশ্বিকভাবে বিরাট প্রভাব বিস্তার করে। যুক্তরাজ্য, যুক্তরাষ্ট্র, চীন, রাশিয়া এবং ফ্রান্স - এই পাঁচটি দেশ নিরাপত্তা পরিষদের স্থায়ী সদস্য। তারা প্রত্যেকেই ভেটো ক্ষমতা প্রয়োগের অধিকারী। ভেটো ক্ষমতা ব্যবহারের মাধ্যমে যে-কোন একটি দেশ নিরাপত্তা পরিষদে গৃহীত যে-কোন ধরনের সিদ্ধান্ত গ্রহণ ও আইন প্রণয়ন অনুমোদনে বাধা প্রদান করতে পারে।

ব্যুৎপত্তি
----------

ভেটো শব্দটি ল্যাটিন ভাষা থেকে আহুত, যার অর্থ হচ্ছে *আমি মানি না*।

ইতিহাস
------

প্রাচীন রোমের কনসাল এবং ট্রাইবুনগণ আইন সভায় তাদের ভেটো প্রদান করতে পারতেন। তন্মধ্যে - দুইজন কনসাল নির্দিষ্ট বছরে সামরিক কিংবা বেসামরিক পর্যায়ের কোন প্রস্তাবনা বা সিদ্ধান্ত বাতিলকল্পে একে-অপরের বিরুদ্ধে ভেটো প্রয়োগ করলে রোমান সিনেটের দায়িত্বে নিয়োজিত ট্রাইবুন কর্তৃক তা আইন প্রণয়নের মাধ্যমে প্রস্তাবনা বা সিদ্ধান্তকে গ্রহণ করার ক্ষমতা প্রদান করা হতো।

ব্যবহার
-------

### জাতিসংঘ

### মার্কিন যুক্তরাষ্ট্র

### ভারত

সাংবিধানিকভাবে ভারতের রাষ্ট্রপতি অনেকগুলো ভেটো ক্ষমতা প্রদানের অধিকারী। রাষ্ট্রপতি যে-কোন বিলে সম্মতি প্রদান বা স্বাক্ষর না-ও করতে পারেন যা অবশ্যম্ভাবী ভেটো হিসেবে পরিচিত। ভেটো প্রয়োগের ফলে তিনি বিলকে পুনরায় সংসদে ফেরত পাঠাতে পারেন। এ সীমিত আকারের ভেটোকে পাশ কাটানোর জন্যে সাধারণ সংখ্যাগরিষ্ঠতার মাধ্যমে উতরানো সম্ভব। এছাড়াও রাষ্ট্রপতি অনির্দিষ্টকালের জন্যে বিলের উপর কোন সিদ্ধান্ত নিতে পারেন যা কখনো কখনো পকেট ভেটো নামে পরিচিত।

### ফিলিপাইন

### যুক্তরাজ্য (ওয়েস্টমনিস্টার পদ্ধতি)

১৭০৭ সালে গ্রেট ব্রিটেনের তৎকালীন রাণী এ্যানী কর্তৃক সর্বশেষ *রাজকীয় ভেটো* প্রয়োগ করা হয়েছিল। এতে তিনি স্কটিশ মিলিশিয়া বিল, ১৭০৮-এর উপর তাঁর ভেটো ক্ষমতা প্রয়োগ করেন।

তথ্যসূত্র
---------

1. ↑  Article I, Section 7, Clause 2 of the United States Constitution
2. ↑  Spitzer, Robert J. (১৯৮৮)। *The presidential veto: touchstone of the American presidency*। SUNY Press। পৃষ্ঠা 1–2। আইএসবিএন 978-0-88706-802-7।
3. ↑  Sharma, B.k. (২০০৭)। *Introduction to the Constitution of India*। New Delhi: Prentice-Hall of India Learning Pvt. Ltd.। পৃষ্ঠা 145। আইএসবিএন 978-81-203-3246-1।
4. ↑  Gupta, V. P. (26 Aug 2002)। "The President's role"। *Times of India*। ১৬ জুন ২০১২ তারিখে মূল থেকে আর্কাইভ করা। সংগ্রহের তারিখ January 04, 2012।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* Regular Vetoes and Pocket Vetoes: An Overview (report) by Kevin R. Kosar
* Senate Reference Webpage on Vetoes, which includes lists of vetoes from 1789 to the current day.
**নাদিম আহমেদ আব্বাসি** (উর্দু: ندیم عباسی‎‎; জন্ম: ১০ নভেম্বর, ১৯৬৮) রাওয়ালপিন্ডির মারি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি ও খান রিসার্চ ল্যাবরেটরিজ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **নাদিম আব্বাসি**।

খেলোয়াড়ী জীবন
---------------

১৯৮৬-৮৭ মৌসুম থেকে ২০০২-০৩ মৌসুম পর্যন্ত নাদিম আব্বাসি’র প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের প্রথম-শ্রেণীর ক্রিকেটে খান রিসার্চ ল্যাবরেটরিজ ও রাওয়ালপিন্ডি দলের অধিনায়কের দায়িত্ব পালন করেছেন। এ দায়িত্বে থাকাকালীন ২০০০ সালের ন্যাশনাল ওয়ান ডে কাপে কেআরএল রানার্স-আপ হয়েছিল।

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন নাদিম আব্বাসি। সবগুলো টেস্টই ভারতের বিপক্ষে খেলেছিলেন তিনি। ২৩ নভেম্বর, ১৯৮৯ তারিখে ফয়সালাবাদে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৯ ডিসেম্বর, ১৯৮৯ তারিখে শিয়ালকোটে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

অবসর
----

যুক্তরাজ্যে বেশ কয়েকটি দলের পক্ষে পেশাদার অতিথি খেলোয়াড় হিসেবে অংশ নেন। এ পর্যায়ে ব্যাটিং পরামর্শক ও কোচিংয়ে অভিজ্ঞ হিসেবে অনেক সাবেক, বর্তমান ও ভবিষ্যতের সম্ভাব্য পাকিস্তানি খেলোয়াড়কে প্রশিক্ষণ দেন।

ক্রিকেট খেলা থেকে অবসর গ্রহণের পর রাওয়ালপিন্ডি দলের কোচ ও আঞ্চলিক দল নির্বাচকের দায়িত্বে ছিলেন। এছাড়াও, পাকিস্তান ন্যাশনাল ক্রিকেট একাডেমিতে কাজ করেছে। অ্যাবোটাবাদ অঞ্চলের উদীয়মান খেলোয়াড়দেরকে পাকিস্তানের পক্ষে খেলতে সহায়তার পথ প্রশস্ত করেন।

তথ্যসূত্র
---------

1. ↑  "Nadeem Abbasi"। *ESPN Cricinfo*। সংগ্রহের তারিখ ১৫ মার্চ ২০১৫।

আরও দেখুন
---------

* শহীদ সাঈদ
* সেলিম আলতাফ
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে নাদিম আব্বাসি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নাদিম আব্বাসি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মোহাম্মদ নাদিম খান** (উর্দু: ندیم خان‎‎; জন্ম: ১০ ডিসেম্বর, ১৯৬৯) পাঞ্জাবের রাওয়ালপিন্ডি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, ন্যাশনাল ব্যাংক অব পাকিস্তান, পাকিস্তান অটোমোবাইলস কর্পোরেশন এবং ইংরেজ ক্রিকেটে ডারহাম ক্রিকেট বোর্ডের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন **নাদিম খান**।

খেলোয়াড়ী জীবন
---------------

কার্যকরী স্পিনার হিসেবে শেফিল্ড কলেজিয়েট সি.সি. আই একাদশে খেলেছেন। তার জ্যেষ্ঠ ভ্রাতা মঈন খান পাকিস্তানের সাবেক উইকেট-রক্ষক হিসেবে আন্তর্জাতিক ক্রিকেটে অংশগ্রহণ করেছেন। ১৯৮৬-৮৭ মৌসুম থেকে ২০০২-০৩ মৌসুম পর্যন্ত নাদিম খানের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন নাদিম খান। ১ মে, ১৯৯৩ তারিখে সেন্ট জোন্সে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ জানুয়ারি, ১৯৯৯ তারিখে চেন্নাইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

অবসর
----

ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। নভেম্বর, ২০১৭ সালে পাকিস্তান সুপার লীগের বিশেষ প্রাধিকারপ্রাপ্ত দল মুলতান সুলতান্সের ব্যবস্থাপক হিসেবে নিযুক্ত হন। এপ্রিল, ২০১৯ সালে মেক্সিকোয় অনুষ্ঠিত সেন্ট্রাল আমেরিকান ক্রিকেট চ্যাম্পিয়নশীপে মেরিলেবোন ক্রিকেট ক্লাবের (এমসিসি) সদস্যরূপে মনোনীত হন।

৪ জুন, ২০২০ তারিখে তাকে পাকিস্তানের হাই পারফরম্যান্স সেন্টারের পরিচালক হিসেবে মনোনীত করা হয়।

তথ্যসূত্র
---------

1. ↑  Nadee Khan's Profile  ওয়েব্যাক মেশিনে আর্কাইভকৃত ৭ এপ্রিল ২০২২ তারিখে Retrieved 16 January 2011
2. ↑  "Multan Sultans appoint Nadeem Khan as manager"। *Geo News*। নভে ৮, ২০১৭।
3. ↑  "MCC travel to Costa Rica & Mexico"। *Lord's*। ১৮ এপ্রিল ২০১৯। সংগ্রহের তারিখ ২০ এপ্রিল ২০১৯।

আরও দেখুন
---------

* রশীদ লতিফ
* মুশতাক মোহাম্মদ
* পাকিস্তানি টেস্ট ক্রিকেটারদের তালিকা
* ১৯৯৮-৯৯ এশিয়ান টেস্ট চ্যাম্পিয়নশীপ
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে নাদিম খান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নাদিম খান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**খান দান্নুন** ( আরবি: خان دنون‎‎ , এছাড়াও বানান **খান Danun,** **খান Dunnun** বা **খান যুল-নূনের)** সিরিয়া দক্ষিণ জেলার একটি শহর। এটি মারকাজ রিপ দিমাশক জেলার রিপ দিমাশক গভর্নোরেট এর শাসন ব্যবস্থার অংশ । দামেস্কের দক্ষিণে অবস্থিত। এর নিকটবর্তী এলাকাগুলির মধ্যে রয়েছে পশ্চিমে আল- তাইবাহ, উত্তর -পশ্চিমে মুকাইলিবাহ, উত্তরে আল- কিসওয়াহ ৫ কিলোমিটার এবং পূর্বে খিয়ারাত দান্নুন। সিরিয়া কেন্দ্রীয় পরিসংখ্যান ব্যুরোর মত অনুসারে, ২০০৪ সালের আদমশুমারিতে খান দানুনের জনসংখ্যা ছিল ৮৭২৭ জন।

খান দান্নুনের একই নামের একটি শরণার্থী শিবিরও রয়েছে এবং এটি UNRWA দ্বারা স্বীকৃত সিরিয়ার দশটি ফিলিস্তিনি শরণার্থী শিবিরের মধ্যে একটি। UNRWA পরিসংখ্যান অনুসারে ১৯৯৮ সালে শিবিরের জনসংখ্যা ছিল ৭৮৪১ জন। UNRWA অনুযায়ী জুন ২০০৮ সালে শিবিরের জনসংখ্যা ছিল ৯৪৭৯ জন এবং ২১৯২ পরিবার।

ইতিহাস
------

খান দান্নুন ছিলেন মূলত একজন বড় *খান* (" কারাভান্সারি ") যা ১৩৭৬ সালে দামেস্কের মামলুক গভর্নর মানজাক আল-ইউসুফি। তিনি বাহরি মামলুক সুলতান আল-আশরাফ শাবানের শাসনামলে ছিলেন। আলী ইবনুল বদরি ("দামাস্কাস এর প্রকৌশলী।" ) খানকে *মুহানদিস আশ-শাম* হিসাবে পরিচিত ছিলেন। "দান্নুন" নামটি "ধুল-নুন "এর কথ্য সংস্করণ। নবম শতাব্দীর একজন প্রখ্যাত সম্মানিত মুসলিম ব্যক্তিত্ব। তাকে সুফিদের আদি পিতৃপুরুষ বলে মনে করা হয়। পরে খান দান্নুন আল-কিসওয়ার এবং ঘাবাঘিবের *হাজ্জীদের জন্য* (" মক্কার তীর্থযাত্রা") কাফেলার রুটে একটি স্টপিং পয়েন্ট হয়ে ওঠে।

*খান*, এর খিলানগুলি বাদ দিয়ে, হাওরানের পুরানো কাঠামোতে ঐতিহ্যবাহী বেসল্ট গাঁথনিতে নির্মিত হিসাবে সাধারণত পাওয়া যায়। এটি একটি খোলা, বর্গাকার আকৃতির উঠান নিয়ে গঠিত। যার কেন্দ্রস্থলটি পশুপালনের জন্য তৈরী হয়েছিল। উঠানের চারপাশে থাকার অ্যাপার্টমেন্টের উপরে তোরণ তৈরি করা হয়েছিল যা দর্শনার্থীদের বাসস্থান হিসাবে কাজ করেছিল। প্রাঙ্গণটি বৃত্তাকার বেসাল্ট টাওয়ার দ্বারা ঘেরা। *খানের ভিতরে মিহরাব* কুলুঙ্গি সহ একটি ছোট প্রার্থনা কক্ষ ছিল যা মক্কার দিক নির্দেশ করে। পূর্ব দিকে প্রবাহিত একটি নদীর ফলে *খানের* গেটের সামনে একটি জলাভূমি তৈরি হয়েছিল।

১৯ শতকের গোড়ার দিকে ভ্রমণকারী জন লুইস বার্কহার্ট যখন সাইটটি পরিদর্শন করেছিলেন, তখন *খানটি* ধ্বংসস্তূপে ছিল। খান দান্নুন হেজাজ রেলওয়ের দামেস্ক - হাওরান লাইনের একটি স্টপেজ ছিল।

১৯৪৯ সালে, ১৯৪৮ সালের আরব-ইসরায়েল যুদ্ধের পরে, এই শহরে খান দানুন নামে একটি ফিলিস্তিনি শরণার্থী শিবির স্থাপন করা হয়েছিল।  ২০০৯ সালে খান দানুনের জন্য একটি নতুন পয়ঃনিষ্কাশন প্রকল্প, ইউরোপীয় কমিশনের অর্থায়নে, সমাপ্ত হয়।

তথ্যসূত্র
---------

1. ↑  Mahmoud as-Sahly, Nabil. Profiles: Palestinian Refugees in Syria  ওয়েব্যাক মেশিনে আর্কাইভকৃত ২০১৪-০৮-১১ তারিখে. BADIL. Winter 1999.
2. ↑  Total Registered Camp Population-Summary. UNRWA. 2008-06-30.
3. 1 2  Meinecke, 1996, p. 46
4. ↑  Bosworth, 1989, p. 548
5. ↑  Meinecke, 1996, p. 53
6. 1 2 3 4  Newbold, 1846, p. 334
7. ↑  Ed. Popper, 1955, p. 51. Translated work of Ibn Taghribirdi.
8. ↑  Museums With No Frontiers, 2000, p. 202
9. 1 2  Burckhardt, 1822, p. 54
10. ↑  Constable, 2004, p. 99
11. ↑  Masterman, 1897, p. 200
12. ↑  Khan Danoun Refugee Camp. Jerusalem Media and Communications Center (JMCC). 2007-01-01.
13. ↑  UNRWA Commissioner-General Visits Syria. UNRWA. 2009-04-23.
**মোমবাতি গাছ** (বৈজ্ঞানিক নাম: *Parmentiera cereifera*) ***বিগ্নোনিয়াসি*** পরিবারের একটি প্রজাতি। ***ক্যান্ডল ট্রি*** প্রচলিত নাম। কেউ কেউ তাকে ***ক্যান্ডল স্টিক*** ট্রি বলেও ডাকে। ফল গুলো অনেকটা মোমবাতির মত লম্বা বলে এর এরুপ নামকরণ। এটা দক্ষিণ আমেরিকার একটি বৃক্ষ। কিন্তু এটি উদ্ভিদ উদ্যান গুলিতে ও সাধারণত চাষ করা হয়।

বিবরণ
-----

এই গাছ ৬ মিটার পর্যন্ত লম্বা হয়। ফলটি ৬০ সেন্টিমিটার দীর্ঘ হয়। মোমবাতির সঙ্গে ক্যান্ডল গাছের কোনো সম্পর্ক নেই। ফুল দেখতেও মোমবাতি আকৃতির নয়। তবে এর সবুজাভ হলুদরঙা আপেল ঘ্রাণের নলাকার মাংসল ফল দেখতে অনেকটা মোমবাতির মতো। সম্ভবত সে কারণেই গাছটির নাম মোমবাতি গাছ।

মোমবাতি গাছের ফুল ফোটার অবস্থা খুব মজার। ফুল সরাসরি গাছের বাকল থেকে বের হয়। ক্যান্ডল ট্রির আরেক আকর্ষণ গাছের পাতা। উজ্জ্বল সবুজ তিন পাতার দুটি জোড়ায় জোড়ায় থাকে, অন্যটি দুই পাতার মধ্যিখানে, যার সৌন্দর্য বৃক্ষপ্রেমীদের সহজে আকর্ষণ করে। ক্যালাবাশ ট্রির আত্মীয়।

চিত্রশালা
---------

* 
* 
* 
* 
*

আরও দেখুন
---------

* কামরাঙা শিম
* আলফানসো আম
* সুরমা ফজলি

তথ্যসূত্র
---------

1. 1 2  Mitré, M. 1998. *Parmentiera cereifera*. In: IUCN 2012. IUCN Red List of Threatened Species. Version 2012.2. Downloaded on 10 June 2013.
2. ↑  Peter F. Stevens (2001 onwards). "Bignoniaceae" At: Angiosperm Phylogeny Website. At: Botanical Databases At: Missouri Botanical Garden Website. (see *বহিঃসংযোগ* below)
3. ↑  Vernon H. Heywood, Richard K. Brummitt, Ole Seberg, and Alastair Culham. *Flowering Plant Families of the World*. Firefly Books: Ontario, Canada. (2007). আইএসবিএন ৯৭৮-১-৫৫৪০৭-২০৬-৪.
4. ↑  Lim, T. K. *Parmentiera cereifera*. *Edible Medicinal and Non-Medicinal Plants: Volume 1, Fruits*. Springer. 2012. pg. 512.

বহিঃসংযোগ
---------


উইকিপ্রজাতিতে-এ বিষয় সম্পর্কিত তথ্য রয়েছে: ****Parmentiera cereifera****
***বিগ্নোনিয়াসি  ওয়েব্যাক মেশিনে আর্কাইভকৃত ১৩ ডিসেম্বর ২০১০ তারিখে*** in L. Watson and M. J. Dallwitz (1992 onwards), 

উইকিমিডিয়া কমন্সে ***Parmentiera cereifera*** সংক্রান্ত মিডিয়া রয়েছে।
মার্টিন লুথার নিবন্ধের সাথে বিভ্রান্ত হবেন না।

**মারটিনিউ লুটেরো গ্যালাটি দে অলিভেইরা** (২৯ সেপ্টেম্বর ১৯৫৩ - ২৫ মার্চ ২০২০) ছিলেন একজন ব্রাজিলিয়ান সঙ্গীত নির্দেশক, যার জন্ম আলপেরকাটাতে ।  তিনি ২০২০ সালের মার্চ মাসে কোভিড-১৯ এ আক্রান্ত হওয়ার পর সাও পাওলোতে মারা যান। 

গ্যালাটি *দো গেস্তুরে আ গেস্তাও: উম দিয়ালোগো সোব্রে মায়স্ত্রোস এ লিদেরান্সা* *(Do gesture à gestão: um diálogo sobre maestros e liderança)* বইটি লিখেছেন। তিনি ২০১৩ থেকে ২০১৬ সাল পর্যন্ত কোরাল পলিস্তানো ডো থিয়েট্রো মিউনিসিপ্যাল ডি সাও পাওলোর পরিচালক ছিলেন। তিনি ২০১৮ সালে অ্যাসোসিয়াসাও ব্রাসিলেইরা দে রেগেন্তেস কোরাইস (Associação Brasileira de Regentes Corais)-এর সভাপতি নির্বাচিত হন। তিনি ফ্রি ইউনিভার্সিটি অফ ল্যাঙ্গুয়েজেস অ্যান্ড কমিউনিকেশন এবং মিলানের সঙ্গীতবিদ্যা ইনস্টিটিউটের অধ্যাপক ছিলেন।

তথ্যসূত্র
---------

1. ↑  "Maestro Martinho Lutero Galati de Oliveira morre em São Paulo após contrair coronavírus"। *g1.globo.com*। ২৭ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
2. ↑  "Maestro Martinho Lutero Galati morre com coronavírus"। *jcnet.com.br*। ২৬ মার্চ ২০২০। ২৭ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
3. ↑  "Coronavírus: Maestro Martinho Lutero Galati de Oliveira morre em São Paulo"। *www.correiobraziliense.com.br*। সংগ্রহের তারিখ ৩১ মার্চ ২০২০।
নাদিয়া গোলাম, ২০১২
গোলাম তার প্রথম বই *এল সিক্রেট ডেল মিউ টারব্যান্ট*
**নাদিয়া গোলাম** (জন্ম ১৯ জুন ১৯৮৫ কাবুলে )  এমন এক আফগান যিনি নারীদের বিরুদ্ধে তালেবানদের কঠোরতা থেকে বাঁচতে তাঁর মৃত ভাই হিসাবে দশ বছর নিজেকে লুকিয়ে রেখেছিলেন। অগ্নিস রটারের সাথে রচিত এবং ২০১০ সালে প্রকাশিত তার অভিজ্ঞতা সম্পর্কে তাঁর বই এল সিক্রেট দেল মিউ টারব্যান্ট (দ্য সিক্রেট অফ মাই টার্বান) কথাসাহিত্যের জন্য প্রুডেনসি বার্ট্রানা পুরস্কার পেয়েছেন তিনি।  তিনি এখন কাতালোনিয়াতে রয়েছেন এবং ২০১৪ সালে জোয়ান সোলারের সাথে লিখিত *গল্প যে আমাকে নিরাময়* প্রকাশ করেছেন।

১৯৯৩ সালে, গোলামের পরিবারের বাড়ি বোমা মেরে ধ্বংস করা হয়েছিল। তিনি ছয় মাস হাসপাতালে কোমায় কাটিয়েছেন এবং ১৪ বার অপারেশন করতে হয়েছে। তার মুখটি স্থায়ীভাবে পরিবর্তিত। তালেবানের নিয়ন্ত্রণ নেওয়ার পরে, তিনি ১১ বছর বয়সে নিজেকে একজন পুরুষ লোক হিসাবে ছদ্মবেশ ধারণ করার সিদ্ধান্ত নিয়েছিলেন, তার মৃত ভাই জেলমাইয়ের পরিচয় গ্রহণ করেছিলেন, যাতে বাড়িটি একা ছেড়ে চলে যেতে পারে এবং তার মাকে ও ছোট বোনকে সাহায্য করা এবং সংগ্রাম করে বেঁচে থাকতে সক্ষম হন।

তথ্যসূত্র
---------

1. 1 2  Lola Galán and Nadia Ghulam, "Mi vida como un hombre", *El País*, 31 October 2010 (স্পেনীয়)
2. ↑  "Agnès Rotger i Nàdia Ghulam guanyen el Prudenci Bertrana amb un relat sobre el Kàbul dels talibans", VilaWeb, 17 September 2010 (কাতালান)